Fritz Barth (teológ)

Johann Friedrich «Fritz» Barth (* 25. október 1856, Bazilej – † 25. február 1912, Bern) bol švajčiarsky protestantský teológ.

Študoval protestantskú teológiu na univerzitách v Bazileji (u prof. Franza Camillea Overbecka), Lipsku (u prof. Adolfa von Harnacka) a Tübingene (u prof. Johanna Tobiasa Becka). Od roku 1879 bol farárom v meste Reitnau.

Od roku 1886 pracoval ako učiteľ teológie v protestantskej Predigerschule (Kazateľskej škole) v Bazileji.

V roku 1889 sa na univerzite v Berne stal súkromným docentom, v roku 1891 mimoriadnym profesorom a v roku 1895 riadnym profesorom Nového zákona a starovekých a stredovekých cirkevných dejín.

V roku 1903 mu univerzita v Halle udelila čestný doktorát.

Fritz Barth bol členom švajčiarskej reformovanej cirkvi.

Manželkou Fritza Bartha bola Anna Katharina Sartorius. Ich synovia Karl (18861968) a Peter (18881940) sa tiež stali protestantskými teológmi, Heinrich (18901965) sa stal profesorom filozofie.

 Diela 
 Die Hauptprobleme des Lebens Jesu. Eine geschichtliche Untersuchung (1899)
 Einleitung in das Neue Testament (1908)
 Christus unsre Hoffnung. Sammlung von religiösen Reden und Vorträgen

 Literatúra 
 FRANCKE, A. Prof. D. Fritz Barth, 1856–1912. Bern, 1912.
 BUSCH, Eberhard. Karl Barths Lebenslauf. München: Kaiser, 1975. Unveränderte Neuauflage: Zürich: TVZ, 1993. ISBN 3-290-17304-6.
 BAUTZ, Friedrich Wilhelm. Barth, Fritz. In: Biographisch-Bibliographisches Kirchenlexikon. Band 1. Hamm: Bautz, 1975. 2. unveränderte Auflage: Hamm, 1990. ISBN 3-88309-013-1. S. 384.

 Externé odkazy 
 http://www.hls-dhs-dss.ch (nemecky)

 Zdroj 

Kategória:Švajčiarski teológovia
Kategória:Protestantskí teológovia
Kategória:Švajčiarski vysokoškolskí pedagógovia
Kategória:Cirkevní historici
Kategória:Osobnosti z Bazileju